
ДО

ОБЩИНСКИ СЪВЕТ

ГР. ЗЛАТОГРАД

ДОКЛАДНА ЗАПИСКА
от Мирослав Митков Янчев – Кмет на Община Златоград

Относно: Промяна на бюджета на Община Златоград за 2022 г. и актуализация на програмата за капиталови разходи на Община Златоград за 2022 г.
УВАЖАЕМИ ГОСПОЖИ И ГОСПОДА ОБЩИНСКИ СЪВЕТНИЦИ,

Съгласно разпоредбите на чл.124 на Закона за публичните финанси и чл.36 от Наредба № 23 за условията и реда за съставяне, приемане, изпълнение и отчитане на бюджета на Община Златоград, Общински съвет може да одобрява промени по бюджета на общината и програмата за капиталови разходи в рамките на бюджетната година. Представям на Вашето внимание за обсъждане и приемане изменение на бюджета и програмата за капиталови разходи на община Златоград за 2022 г., както следва:
С приемането на бюджета на общината за съответната година не всички собствени приходи могат да бъдат предвидени. На база реално постъпили собствени приходи към 30.09.2022 г., предлагам увеличение на следните приходни параграфи:
· § 28-02 „Глоби, санкции, неустойки, наказателни лихви, обезщетения и начети“  увеличение  с 9 098 лв.  или плана по параграфа да стане 14 098 лв. Увеличението е във връзка с преведените от РИОСВ приходи от санкции, наложени по реда на чл.69 от ЗООС. 
· § 41-00 „Приходи от концесии” – заложения план е 110 990 лв., към 30.09.2022 г. са постъпили 139 003 лв., или с 28 013 лв. повече от плана. На база отчетните данни, предложението е планът да стане 139 003 лв.;

С предложените промени приходната част в местни дейности се увеличава с 37 111 лв., като уточненият план на приходите за местни дейности от 7 622 351 лв. става 7 659 462 лв. 
С допълнително получените приходи в размер на 37 111 лв., е завишена и разходната част на бюджета, в съответните дейности местна отговорност: в дейност „Общинска администрация“ се завишава § 42 -14 „Обезщетения и помощи по решение на общинския съвет“ – 5 000 лв., в дейност „Изграждане, ремонт и поддържане на уличната мрежа“ се завишава с 23 013 лв. в т.ч. § 52-00 „Придобиване на ДМА“ с 17 700 лв. за закупуване на машина за безвъздушно полагане на пътна маркировка за нанасяне на пътно-маркировачна боя, и § 10-20 „Външни услуги“ – 5 313 лв. и дейност „Други дейности по опазване на околната среда“ се увеличава с 9 098 лв.
С § 13 от Закона за изменение и допълнение на Закона за държавния бюджет на Република България за 2022 г. се даде възможност одобрените с чл.1, ал.5, т.14 от ЗДБРБ за 2021 г. допълнителни трансфери по бюджетите на общините да се разходват през 2022 г. след решение на общинския съвет за същата цел, както и за дейности в условията на миграционен натиск и за издръжка, като при остатък той се възстановява в държавния бюджет в срок до 20.12.2022 г. Предвид възможността дадена с § 13 от ЗИД на ЗДБРБ за 2022 г., предлагам, средствата в размер на 228 415 лв. да бъдат използвани за финансиране на текущи разходи предвид увеличените цени на материалите, горивата, услугите и енергоносителите, разпределени по дейности и по параграфи, както следва:
1. Дейност „Общинска администрация“, § 10-15 „Материали“ – 10 000 лв., § 10-16 „Вода, горива и енергия“ – 40 000 лв.
2. Дейност „Общински съвети“, § 10-16 „Вода, горива и енергия“ – 2 000 лв., § 10-30 „Текущ ремонт“ – 30 000 лв.
3. Дейност „ Център за подкрепа за личностно развитие“, § 10-16 „Вода, горива и енергия“ – 2 000 лв.
4. Дейност „Детски ясли, детски кухни и яслени групи в детска градина“ “, § 10-16 „Вода, горива и енергия“ – 20 000 лв., § 10-30 „Текущ ремонт“ – 40 000 лв.
5. Дейност „Други дейности по здравеопазване“, § 10-15 „Материали“ в т.ч. хигиенни материали за дезинфекция – 6 415 лв.
6. Дейност „Осветление на улици и площади“, § 10-16 „Вода, горива и енергия“ – 20 000 лв.
7. Дейност „Други дейности по жилищното строителство, благоустройството и регионалното развитие“, § 10-16 „Вода, горива и енергия“ – 5 000 лв.
8. Дейност „Спортни бази за спорт за всички“, § 10-16 „Вода, горива и енергия“ – 50 000 лв.
9. Дейност „Музеи, художествени галерии, паметници на културата и етнографски комплекси с местен характер“, § 10-16 „Вода, горива и енергия“ – 1 000 лв.
10. Дейност „Обредни домове и зали“,  § 10-16 „Вода, горива и енергия“ – 2 000 лв.
 Промените по приходната и разходната част на бюджета на Община Златоград са отразени в Приложение № 1 .
С настоящата докладна записка предлагам актуализация на програмата за капиталови разходи за 2022 г., която включва:
1. Актуализация на програмата за капиталови разходи за 2022 г., предложена с докладна записка с вх.№ ОС-537 от 21.09.2022 г., с която се увеличава годишната задача на разходите на програмата с 229 850 лв.
2. Включване на нов обект и завишаване на годишната задача на разходите на програмата за капиталови разходи с 17 700 лв., с източник на финансиране собствени бюджетни средства: Във функция „Функция Жилищно строителство, благоустройство, комунално стопанство и опазване на околната среда“, в дейност „Изграждане, ремонт и поддържане на уличната мрежа“, по параграф 52-00 „Придобиване на дълготрайни материални активи“, се добавя обект „Закупуване на професионална машина за безвъздушно полагане на пътна маркировка“ на стойност 17 700 лв. 
3. Вътрешно компенсирани промени между параграфи: Във връзка с реализирани икономии от приключени обекти, се намалява годишната задача за разходите на програмата за капиталови разходи за 2022 г. с 985 лв., както следва:

3.1. В дейност „Чистота“, параграф 52-00 „Придобиване на дълготрайни материални активи“, обект „Закупуване на специализиран автомобил за събиране и транспортиране на битова отпадъци“, стойността на обекта става 165 720 лв. от 166 505 лв. С реализираната икономия от 785 лв. са закупени съдове за битови отпадъци, съгласно решение на общински съвет № З 398 от 30.12.2021 г., отразени по параграф 10-15 „Материали“.
3.2. В дейност „Други дейности по здравеопазване“, параграф 52-00 „Придобиване на дълготрайни материални активи“, обект „Доставка и монтаж на преместваема метална конструкция  за извършване на здравен контрол за ГКПП Златоград“ става 4 800 лв. от 5 000 лв.
С предложените промени, отразени в Приложение № 2, Програмата за капиталови разходи за 2022 г. се увеличава общо с 246 565 и общата стойност на програмата става 5 696 329 лв.
С оглед на гореизложеното, предлагам на Общински съвет гр. Златоград да приеме следното

                                                      РЕШЕНИЕ:

На основание чл.21, ал.1, т.6 от Закона за местното самоуправление и местната администрация, чл.124 от Закона за публични финанси, чл.36 от Наредба № 23 на Общински съвет Златоград за условията и реда за съставяне на бюджетна прогноза за местни дейности за следващите три години, за съставяне, приемане, изпълнение и отчитане на бюджета на Община Златоград, във връзка с ПМС № 229 от 29.07.2022 г. и § 13 от Закона за изменение и допълнение на Закона за държавния бюджет на Република България за 2022 г., Общински съвет Златоград  
РЕШИ:

1. Одобрява промени по бюджета на Община Златоград и предназначение на  средствата по чл.1, ал.5, т.14 от ЗДБРБ за 2021 г. за текущи разходи, съгласно Приложение № 1, неразделна част от настоящото решение;

2. Одобрява разпределението на целевата субсидия за капиталови разходи, предоставена с ПМС № 229 от 29.07.2022 г. в размер на 226 400 лв. по обекти, съгласно Приложение № 2, неразделна част от настоящото решение;
3. Одобрява промени на програмата за капиталови разходи на Община Златоград за 2022 г., по обекти, функции, дейности и параграфи, съгласно Приложение № 2, неразделна част от настоящото решение;
4. Възлага на Кмета на Община Златоград да отрази горепосочените промени в Програмата за капиталови разходи за 2022 г. и по бюджета на Община Златоград за 2022 г.

С уважение, 

МИРОСЛАВ ЯНЧЕВ

Кмет на Община Златоград

Съгласувал: 
Надя Мангарудова

Директор на дирекция „ФСД, Б, ЧР и МДТ”


В Общинска администрация Златоград функционира  Система за  управление на качеството и информационната
сигурност, в съответствие с изискванията на стандартите ISO 9001:2008 и ISO 27001:2005.

